עונת 1986/1987 ב-NBA
דראפט 1986

הדראפט בעונה זו התקיים ב-17 ביוני 1986 במדיסון סקוור גארדן שבניו יורק. דראפט זה מחזיק בשיא מספר הנבחרים ששיחקו בליגת ה-NBA עם 68 (מתוך 162 שנבחרו בסך הכול). בבחירה הראשונה בחרה קליבלנד קאבלירס את בראד דוהרטי מאוניברסיטת קרוליינה הצפונית. בבחירה השנייה נבחר לן ביאס על ידי בוסטון סלטיקס, אך יומיים לאחר בחירתו הוא מת מהפרעת קצב שנבעה ממנת יתר של קוקאין. ביאס נחשב אחד משחקני הכדורסל הטובים ביותר שלא שיחקו ברמה מקצוענית.. בסך הכול נבחרו בדראפט 1986 חמישה שחקני אולסטאר: בראד דוהרטי, מארק פרייס (בחירה 25), דניס רודמן (27), קווין דאקוורת' (33) וג'ף הורנסק (46). בנוסף, נבחרו בדראפט שני חברי היכל התהילה ארווידאס סאבוניס (בחירה 24) ודראז'ן פטרוביץ' (בחירה 60). שחקנים בולטים אחרים שנבחרו בדראפט זה כוללים את צ'אק פרסון שזכה בתואר רוקי העונה (בחירה רביעית), רוי טארפלי (7), רון הארפר (8), דל קרי (15), סקוט סקיילס (22), ג'וני ניומן (29) ונייט מקמילן (30).
להלן רשימת נבחרי הסיבוב הראשון (מתוך שבעה סיבובים):
| מקרא |
| --- | --- |
: מסמל שחקן שנבחר להיכל התהילה של הכדורסל
: מסמל שחקן שנבחר למשחק האולסטאר ולאחת מחמישיות העונה
: מסמל שחקן שנבחר למשחק האולסטאר בלבד
: מסמל שחקן שנבחר לאחת מחמישיות העונה
: מסמל שחקן שלא שיחק מעולם בליגה
| סיבוב ראשון> מספר בחירה | סיבוב ראשון> שם | סיבוב ראשון> מדינה | סיבוב ראשון> מכללה/קבוצה | סיבוב ראשון> קבוצה בוחרת |
| --- | --- | --- | --- | --- |
| 1 | בראד דוהרטי | ארצות הברית ארצות הברית | אוניברסיטת קרוליינה הצפונית | קליבלנד קאבלירס |
| 2 | לן ביאס | ארצות הברית ארצות הברית | אוניברסיטת מרילנד | בוסטון סלטיקס |
| 3 | כריס וושבורן | ארצות הברית ארצות הברית | אוניברסיטת המדינה של קרוליינה הצפונית | גולדן סטייט ווריורס |
| 4 | צ'אק פרסון | ארצות הברית ארצות הברית | אוניברסיטת אובורן | אינדיאנה פייסרס |
| 5 | קני ווקר | ארצות הברית ארצות הברית | אוניברסיטת קנטקי | ניו יורק ניקס |
| 6 | ויליאם בדפורד | ארצות הברית ארצות הברית | אוניברסיטת המדינה של ממפיס | פיניקס סאנס |
| 7 | רוי טארפלי | ארצות הברית ארצות הברית | אוניברסיטת מישיגן | דאלאס מאבריקס |
| 8 | רון הרפר | ארצות הברית ארצות הברית | אוניברסיטת מיאמי | קליבלנד קאבלירס |
| 9 | בראד סלרס | ארצות הברית ארצות הברית | אוניברסיטת המדינה של אוהיו | שיקגו בולס |
| 10 | ג'וני דוקינס | ארצות הברית ארצות הברית | אוניברסיטת דיוק | סן אנטוניו ספרס |
| 11 | ג'ון סאלי | ארצות הברית ארצות הברית | המכון הטכנולוגי של ג'ורג'יה | דטרויט פיסטונס |
| 12 | ג'ון ויליאמס | ארצות הברית ארצות הברית | אוניברסיטת המדינה של לואיזיאנה | וושינגטון בולטס |
| 13 | דוויין וושינגטון | ארצות הברית ארצות הברית | אוניברסיטת סירקיוז | ניו ג'רזי נטס |
| 14 | וולטר ברי | ארצות הברית ארצות הברית | אוניברסיטת סנט ג'ון | פורטלנד טרייל בלייזרס |
| 15 | דל קרי | ארצות הברית ארצות הברית | אוניברסיטת וירג'יניה טק | יוטה ג'אז |
| 16 | מוריס מרטין | ארצות הברית ארצות הברית | אוניברסיטת סנט ג'וזף | דנוור נאגטס |
| 17 | הרולד פרסלי | ארצות הברית ארצות הברית | אוניברסיטת וילאנובה | סקרמנטו קינגס |
| 18 | מארק אלארי | ארצות הברית ארצות הברית | אוניברסיטת דיוק | דנוור נאגטס |
| 19 | בילי תומפסון | ארצות הברית ארצות הברית | אוניברסיטת לואיוויל | אטלנטה הוקס |
| 20 | באק ג'ונסון | ארצות הברית ארצות הברית | אוניברסיטת אלבמה | יוסטון רוקטס |
| 21 | אנתוני ג'ונס | ארצות הברית ארצות הברית | אוניברסיטת נבדה בלאס וגאס | וושינגטון בולטס |
| 22 | סקוט סקיילס | ארצות הברית ארצות הברית | אוניברסיטת המדינה של מישיגן | מילווקי באקס |
| 23 | קן בארלו | ארצות הברית ארצות הברית | אוניברסיטת נוטרדאם | לוס אנג'לס לייקרס |
| 24 | ארווידאס סאבוניס | ברית המועצות ברית המועצות | ז'לגיריס קובנה (ברית המועצות) | פורטלנד טרייל בלייזרס |